க. சந்தானம்
'''க. சந்தானம்''' (Kasturiranga Santhanam; 1895 – 28 மார்ச் 1980), [[தமிழ்நாடு|தமிழ்நாட்டைச்]] சேர்ந்த [[இந்தியா|இந்திய]] அரசியல்வாதியும்,  [[தமிழ்]], [[சமசுகிருதம்]] மற்றும் [[ஆங்கிலம்|ஆங்கில மொழிகளில்]] ஆழ்ந்த நூலறிவைக் கொண்ட அறிஞரும் ஆவார்.
 
 == வாழ்க்கை ==
 சந்தானம் 1895 ஆம் ஆண்டு [[மன்னார்குடி]] அருகில் உள்ள குமட்டித்திடல் என்னும் சிற்றூரில்
 திருச்சிராப்பள்ளி கஸ்தூரி ரங்கனின் மகனாகப் பிறந்தார்.&lt;ref&gt;[https://www.hindutamil.in/news/opinion/columns/541538-k-santhanam.html க. சந்தானம்: கூட்டாட்சிக்கான தமிழ்க் குரல், இந்து தமிழ், 2020. பெப்ரவரி. 27]&lt;/ref&gt; [[புனித சூசையப்பர் கல்லூரி, திருச்சி|திருச்சி சூசையப்பர் கல்லூரியில்]] பட்டப் படிப்பு முடித்து, பின்னர் [[டாக்டர் அம்பேத்கர் அரசு சட்டக் கல்லூரி, சென்னை|சென்னை சட்டக் கல்லூரியில்]] சட்டம் பயின்றார்.
 
 [[மகாத்மா காந்தி]] மீது ஈடுபாடு கொண்ட சந்தானம், இளமையில் [[இந்திய தேசிய காங்கிரசு]] கட்சியில் சேர்ந்து [[இந்திய விடுதலை இயக்கம்|இந்திய விடுதலை இயக்கத்தில்]] இணைந்து இந்திய விடுதலைப் போராட்டங்களில் பங்கு பெற்றார்.  ஒருங்கிணைந்த [[தஞ்சாவூர் மாவட்டம் (சென்னை மாகாணம்)|தஞ்சாவூர் மாவட்டத்தின்]] காங்கிரசு முகங்களில் ஒருவராக இருந்தார். 1920களின் துவக்கத்தில் மாகாண அளவில் கைத்தறிப் பிரச்சாரத்தின் பொறுப்பை ஏற்றுக்கொண்டிருந்தார். உள்ளூர் அளவில் [[கள்ளு]]க்கடை மறியலியில் ஈடுபட்டார்.  1930-ஆண்டில் [[இராசகோபாலாச்சாரி|இராஜாஜி]] தலைமையில் நடைபெற்ற [[வேதாரண்யம் உப்புச் சத்தியாகிரகம்|வேதாரண்யம் உப்புச் சத்தியாகிரகப்]] போராட்டத்தில்  கலந்து கொண்டு ஆறு மாதம் சிறை சென்றவர். மகாத்மா காந்தி நடத்திய [[சபர்மதி ஆசிரமம்|சபர்மதி ஆஸ்ரமத்தில்]], தனது மனைவியுடன் சந்தானம் தங்கி சேவை செய்து கொண்டிருந்தார். ஒரு முறை இந்திய விடுதலைப் போராட்டத்தில் கலந்து சிறை சென்ற போது, சந்தானத்தின் மனைவி காலமாகிவிட்டார்.
 
 சந்தானம் 1937 முதல் 1942 முடிய இந்திய இம்பீரியல் சட்டமன்றக் குழுவில் உறுப்பினராகவும்,  1946-ஆம் ஆண்டில் [[இந்திய அரசியலமைப்பு நிர்ணய மன்றம்|இந்திய அரசியலமைப்பு நிர்ணய மன்ற]] உறுப்பினராகவும் பணியாற்றியவர். 1948-ஆம் ஆண்டு முதல் [[இந்தியப் பிரதமர்|பிரதமர்]]  [[ஜவஹர்லால் நேரு]] தலைமையிலான அமைச்சரவையில் இரயில்வே மற்றும் போக்குவரத்து அமைச்சராக பணியாற்றியவர். 1952-இல் [[விந்தியப் பிரதேசம்|விந்தியப் பிரதேசத்தின்]] ஆளுநராக நியமிக்கப்பட்டார்.&lt;ref&gt;''The Hindu'' dated February 15, 1952, ''[http://www.thehindu.com/2002/02/15/stories/2002021500320800.htm New Lieutenant-Governors] {{Webarchive|url=https://archive.today/20140924063952/http://www.thehindu.com/2002/02/15/stories/2002021500320800.htm |date=2014-09-24 }}'' online&lt;/ref&gt;
 
 ==சந்தானம் கமிட்டி==
 1962-இல் இந்தியாவில் ஊழலை ஒழிப்பது குறித்து, [[இந்திய அரசு]]க்கு பரிந்துரைகள் வழங்கும் குழுவிற்கு சந்தானத்தை தலைவராக [[லால் பகதூர் சாஸ்திரி]] நியமித்தார்.&lt;ref&gt;{{Cite web |url=http://arc.gov.in/arc_12th_report/ARC_12thReport_Ch7.pdf |title=1.4.1 Santhanam Committee Report - The Central Vigilance Commission |access-date=2017-04-22 |archive-date=2017-01-20 |archive-url=https://web.archive.org/web/20170120005127/http://arc.gov.in/arc_12th_report/ARC_12thReport_Ch7.pdf |url-status=dead }}&lt;/ref&gt; சந்தானம் கமிட்டியின் அறிக்கையின் படி, இந்திய அரசு, 1964-இல் [[நடுவண் விழிப்புணர்வு ஆணையம்|மத்திய விழிப்புணர்வு ஆணையத்தை]] (Central Vigilance Commission) அமைத்தது.
 
 1976-இல் கே. சந்தானத்தின் பரிந்துரையின் படி, இந்திய அரசில் ஊதியம் பெறும் ஊழியர்கள் மற்றும் அதிகாரிகளுக்கான நடத்தை விதிகள் (Code of Conduct) நடைமுறைபடுத்தப்பட்டது.&lt;ref name=&quot;Austin&quot;&gt;{{Cite book  | last = Austin  | first = Granville  | authorlink =   | coauthors =   | title = Working a Democratic Constitution - A History of the Indian Experience  | publisher = Oxford University Press  | year = 1999  | location = New Delhi  | page = 642 | url =   | doi =   | id =   | isbn = 019565610-5 }}&lt;/ref&gt;
 
 ==பங்களிப்புகள்==
 *கே. சந்தானம், ஏப்ரல் 1930-ஆம் ஆண்டில் [[இராசகோபாலாச்சாரி|இராஜாஜி]] தலைமையில் நடைபெற்ற [[வேதாரண்யம் உப்புச் சத்தியாகிரகம்|வேதாரண்யம் உப்புச் சத்தியாகிரகப்]] போராட்டத்தில் கலந்து கொண்டு ஆறு மாதம் சிறை சென்றவர்.
 *இந்திய விடுதலைக்குப் பின்னர் [[தமிழ்நாடு|தமிழ்நாட்டின்]] வளர்ச்சிக்காக [[இராசகோபாலாச்சாரி|இராஜாஜி]] மற்றும் [[காமராசர்|காமராசருடன்]] சேர்ந்து பணியாற்றியானர்.
 * [[இந்தியன் எக்சுபிரசு]] ஆங்கில நாளிதழின் முதல் தலைமை ஆசிரியராகவும் (1933 – 1940), பின்னர் [[ஹிந்துஸ்தான் டைம்ஸ்]]  ஆங்கில நாளிதழின் இணை ஆசிரியராகவும்   (1943–1948) பணியாற்றியவர்.
 *[[தமிழ்]], [[சமசுகிருதம்]] மற்றும் [[ஆங்கிலம்|ஆங்கில மொழிகளில்]] புலமைப் பெற்ற கே. சந்தானத்தின் படைப்புகள்  [[பாரதிய வித்தியா பவன்]] நிறுவனம் வெளியிட்டது.
 
 ===கே. சந்தானத்தின் படைப்புகள்=== 
 # ''An Anthology of Indian Literature'' (1969)
 # ''Gospel of Gandhi'' (1967)
 #  ''British Imperialism and Indian Nationalism'' (1972) 
 # [[காளிதாசன்|காளிதாசரின்]]  [[அபிஞான சாகுந்தலம்|சாகுந்தலம்]] இலக்கியத்தையும், பவபூதியின் உத்தர இராம சரித்திரத்தையும் [[சமசுகிருதம்|சமசுகிருத மொழியிலிருந்து]] ஆங்கில மொழியில் மொழி பெயர்த்தவர்.
 
 ==மேற்கோள்கள்==
 &lt;references/&gt;
 
 == வெளி இணைப்புகள் ==
 * [http://unpan1.un.org/intradoc/groups/public/documents/apcity/unpan047816.pdf Tummala, Krishna T (2009): Combating Corruption - Lessons out of India, International Public Management Review (IPMR), Vol.1, Issue 10, 2009] {{Webarchive|url=https://web.archive.org/web/20170811021209/http://unpan1.un.org/intradoc/groups/public/documents/apcity/unpan047816.pdf |date=2017-08-11 }}
 
 [[பகுப்பு:1895 பிறப்புகள்]]
 [[பகுப்பு:1980 இறப்புகள்]]
 [[பகுப்பு:ஆங்கில எழுத்தாளர்கள்]]
 [[பகுப்பு:ஊடகவியலாளர்கள்]]
 [[பகுப்பு:தமிழ்நாட்டு இந்திய விடுதலைப் போராட்ட வீரர்கள்]]
 [[பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்]]
 [[பகுப்பு:காந்தியவாதிகள்]]